# Mohammad Bagheri

Mohammad Bagheri (persa: محمد باقری), nascut Mohammad-Hossein Afxordi (persa: محمدحسین افشردی; Tabriz, 1960), és un militar iranià del Exèrcit dels guàrdies de la revolució islàmica (EGRI) amb el rang de general major. Actualment ocupa el càrrec de Cap d'Estat Major de les Forces Armades de la República Islàmica d'Iran.

## Carrera

És un expert en intel·ligència militar amb una experiència que remunta a la Guerra Iran–Iraq, té un doctorat en geografia política i, segons s'informa, imparteix classes a la Universitat Suprema de la Defensa Nacional de l'Iran.
El 1980, es va unir a l'EGRI, quan les forces de l'oposició iraniana sota els auspicis i el suport de l'antic règim iraquià baasista van atacar la província del Kurdistan iranià, situada a la frontera nord-oest del país. Va aconseguir amb les forces iranianes frustrar un atac de l'Operació Mersad dirigida pel general Ali Sayad Xirazi.
Mohammad Bagheri i altres comandants, conjuntament amb Mohammad Ali Jafari, Ali Fadavi i Gholam Ali Rashid, són membres d'un grup identificat per l'American Enterprise Institute (AEI) com la Xarxa de Comandament de l'EGRI. Segons el Projecte d'Amenaces Crítiques de l'AEI, el grup "domina les altes esferes de les forces militars de l'Iran i controla la planificació, operacions, intel·ligència, operacions de guerra encoberta i seguretat interna". Va ser promocionat del seu càrrec anterior com a cap adjunt d'estat major d'intel·ligència i operacions dins l'Estat Major General el 28 de juny de 2016, substituint Hassan Firuzabadi.
El mes d'octubre de 2017, va visitar les tropes iranianes a la província d'Alep situades al nord de Síria.
El febrer de 2022, segons Reuters, Bagheri va anunciar que Iran continuaria avançant en el seu programa de míssils balístics, tant "en quantitat com en qualitat".
El 21 d'octubre de 2022, un comunicat de premsa de la Casa Blanca va afirmar que tropes iranianes eren a Crimea ajudant Rússia a llançar atacs amb drons. Bagheri era el comandant que supervisava les branques de l'exèrcit iranià que subministraven drons a Rússia.

## Vida personal

El seu germà gran, Hasan Bagheri, va ser un comandant durant la Guerra Iran–Iraq.

## Sancions

El 8 d'abril de 2019, els Estats Units van designar els Guardians de la Revolució com a organització terrorista estrangera. El Primer Ministre israelià, Benjamin Netanyahu, va agrair immediatament el gest a Trump a Twitter. Mohammad Bagheri va respondre dient "considerem que les tropes nord-americanes a l'Àsia Occidental són terroristes i, si fan alguna cosa, els confrontarem vigorosament".
Va ser sancionat pel govern britànic el 2022 en relació amb la guerra russo-ucrainiana.
El setembre de 2022, després de la repressió severa durant les manifestacions per Mahsà Aminí, Mohammad Bagheri va ser sancionat pels Estats Units i el Canadà.

## Referències

* ↑ «If ISIS attacks Baghdad, Iran will intervene militarily, says Iranian general» (en anglès). Iran Geo, 03-12-2014. [Consulta: 9 octubre 2024].
* ↑ «A New Military Chief Rises in Iran» (en anglès). Stratfor, 08-07-2016. [Consulta: 9 octubre 2024].
* 1 2 3 4 «Who Is Iran's New Armed Forces Chief of Staff?» (en anglès). The Washington Institute for Near East Policy, 05-07-2016. [Consulta: 9 octubre 2024].
* ↑ «Iran: nouveau chef d’état-major des forces armées» (en francès). Al-Manar, 05-07-2016. [Consulta: 9 octubre 2024].
* ↑ «IRGC Command Network: Formal Structures and Informal Influence» (en anglès). AEI Critical Threats Project, 2016. [Consulta: 9 octubre 2024].
* ↑ «Iran’s Supreme Leader Shakes Up Military Command» (en anglès). The New York Times, 28-06-2016. [Consulta: 9 octubre 2024].
* ↑ «Protests Put Spotlight on Iran's Vast and Shadowy Syria War» (en anglès). voanews.com, 05-01-2018. [Consulta: 9 octubre 2024].
* ↑ «Iran commander says Tehran will continue advancing its missile program - Tasnim» (en anglès). Reuters, 09-02-2022. [Consulta: 9 octubre 2024].
* ↑ «US: Iranian troops in Crimea backing Russian drone strikes» (en anglès). AP, 21-10-2022. [Consulta: 9 octubre 2024].
* ↑ «U.S. says Iranian troops "directly engaged" in Crimea, backing Russian drone strikes» (en anglès). CBS News, 20-10-2022. [Consulta: 9 octubre 2024].
* 1 2 «Trump Designates Iran's Revolutionary Guards a Foreign Terrorist Group» (en anglès). The New York Times, 08-04-2019. [Consulta: 9 octubre 2024].
* ↑ «Iran Says It Will Help Revolutionary Guards Fight 'Terrorist' U.S. Military; Allies Offer Their Support» (en anglès). Newsweek, 11-04-2019. [Consulta: 9 octubre 2024].
* ↑ «CONSOLIDATED LIST OF FINANCIAL SANCTIONS TARGETS IN THE UK» (en anglès). nevisfsrc.com, 13-12-2023. [Consulta: 9 octubre 2024].